**Judetul Arges**

**Consiliul Local al Municipiului Curtea de Arges**

**PROCES VERBAL**

Incheiat in sedinta ordinara a Consiliului Local

din data de 27 iulie 2022

La sedinta ordinara din data de 27 iulie 2022, ora 15,00, convocata in baza Dispozitiei Primarului nr. 469/20.07.2022, au fost prezenti urmatorii consilieri locali: Andrei Ionuț, Badea Florian, Bădescu Nicolae Răzvan, Bucur Ovidiu Dumitru, Deaconu Marius, Dumitrache Ștefan, Georgescu Doru, Lica Emanoil Gheorghe, Marina Ionuț Bogdănel, Marinescu Ion Mădălin, Mitrofan Cristian, Moisescu Marius Octavian, Nicodim Mihai, Petrescu Daniel, Popescu Marius Viorel, Răduțu Babeț Ana, Stancu Alexandra-Loredana, Șerban Ion, Tița Nicolae Cătalin. (19)

Domnii Dumitrache Ștefan și Deaconu Marius au participat la sedinta folosind linkul de acces generat de aplicatia Zoom.

Nu au fost consilieri absenti.

Președinta de ședință, doamna Stancu Alexandra Loredana precizează ca înainte de a se trece la citirea ordinii de zi, dorește sa facă înscrierile pentru Diverse.

Se înscriu la Diverse domnii consilieri Marinescu Ion Mădălin, Moisescu Marius Octavian, Georgescu Doru, Petrescu Daniel si Marina Ionuț Bogdănel.

Din sala se înscriu la Diverse doamna Badea Luminița și domnul Draghici Constantin.

Domnul Georgescu Doru menționează ca dacă mai asista la o ședință ca cea anterioara în care sa iasă cetățenii la balcoane și sa ii fluiere, sau dacă cineva din sală a venit de aici pentru a crea o stare de anormalitate a Consiliului Local, ii roagă sa precizeze acest lucru, iar dânsul va părăsi sala, menționând totodată sa se conducă ședința conform OUG nr.57/2019. Mai precizează ca în ședința anterioară a pus câteva întrebări la care așteaptă un răspuns în ședință prezenta.

Domnul Primar precizează ca va răspunde oricarei întrebari care aduce un plus dezvoltării orașului și nu va da curs cancanurilor.

Domnul Georgescu Doru precizează ca sunt întrebări care aduc un plus dezvoltării .

Președinta de ședință, doamna Stancu Alexandra Loredana prezinta ordinea de zi care cuprinde:

**1.** Aprobarea procesului verbal incheiat in sedinta extraordinara din data de 20.07.2022.

**2.** **PROIECT DE HOTARARE** privind trecerea din domeniul public al municipiului Curtea de Argeș în domeniul privat al acestuia a imobilului teren având numărul cadastral 89247 în suprafață de 8440 m.p. și punerea la dispoziția Comisiei Locale pentru stabilirea dreptului de proprietate asupra terenurilor agricole si celor forestiere Curtea de Argeș pentru punerea în aplicare a Sentinței civile nr. 663/2014, precum și modificarea poziției nr. 381 “Teren aferent sediu S.P.G.C.” din anexa la Hotărârea Consiliului Local Curtea de Argeş nr. 71/1999 privind însușirea Inventarului bunurilor care alcătuiesc domeniul public al municipiului Curtea de Argeş

*- prezinta dl. Primar*

**3. PROIECT DE HOTARARE** privind demararea procedurii de achiziționare a unui teren

*- prezinta dl. Primar*

**4. PROIECT DE HOTARARE** privind aprobarea Strategiei Integrate de Dezvoltare Urbană a Municipiului Curtea de Argeș pentru perioada 2021-2027

*- prezinta dl. Primar*

**5. PROIECT DE HOTARARE** privind unele măsuri pentru derularea procesului de bugetare participativă la nivelul municipiului Curtea de Argeș

*- prezinta dl. Primar*

**6. PROIECT DE HOTARARE** pentru aprobarea execuției bugetului local pe trimestrul II al anului 2022

*- prezinta dl. Primar*

**7. PROIECT DE HOTARARE** privind rectificarea bugetului local și a bugetului instituțiilor finanțate parțial din venituri proprii pe anul 2022

*- prezinta dl. Primar*

**8. PROIECT DE HOTARARE** pentru completarea Anexei la H.C.L. nr. 56/2022 privind aprobarea Programului de lucrări al Serviciului Public de Gospodărie Comunală pentru anul 2022

*- prezinta dl. Primar*

Se supune la vot ordinea de zi si este aprobata în unanimitate – 19 voturi “Pentru”.

Se trece la punctul nr. 1 privind aprobarea procesului verbal incheiat in sedinta anterioara.

Doamna Secretar General arată că este vorba de procesul verbal al ședinței extraordinara din data de 20.07.2022.

Se supune la vot procesul verbal. Este aprobat în unanimitate - 19 voturi “Pentru”.

Se trece la punctul nr. 2: **PROIECT DE HOTARARE** privind trecerea din domeniul public al municipiului Curtea de Argeș în domeniul privat al acestuia a imobilului teren având numărul cadastral 89247 în suprafață de 8440 m.p. și punerea la dispoziția Comisiei Locale pentru stabilirea dreptului de proprietate asupra terenurilor agricole si celor forestiere Curtea de Argeș pentru punerea în aplicare a Sentinței civile nr. 663/2014, precum și modificarea poziției nr. 381 “Teren aferent sediu S.P.G.C.” din anexa la Hotărârea Consiliului Local Curtea de Argeş nr. 71/1999 privind însușirea Inventarului bunurilor care alcătuiesc domeniul public al municipiului Curtea de Argeş.

Domnul Primar menționează ca secunoaște foarte bine speța. Nu are ce să mai menționeze dânsul cu privire la acest proiect de hotărâre.

Doamna Presedinta menționează ca, dacă mai sunt întrebări pot fi adresate.

Domnul Georgescu Doru expune faptul ca proiectul de hotărâre prevede trecerea din domeniul public în domeniul privat șiatât.Nu ar putea să fie de acord cu acesta, deoarece dânșii au solicitat de atâta timp ca UAT-ul să aducă în cadrul primăriei terenuri, să se cumpăre, să se dezvolte. Mentioneaza de asemenea faptul ca spunea acum trei ani, că este nevoie de o parcare pe lângă gară, prin urmare nu poate fi de acord cu privire la scoaterea din domeniul public al municipiului și introducerea în domeniul privat. Chiar daca sunt proceduri necesare punerii în aplicare a unei hotărâri judecătorești, dar U.A.T-ul are posibilitatea sa ofere executarea hotărâri judecătorești în punctul Căuta.

Domnul Primar intervine cu mențiunea ca la momentul acesta Comisia Locala de Fond Funciar nu are disponibila nicio suprafață de teren, din contră, are deficit de suprafață de teren. Mai mult decât atât și dacă ar fi avut această suprafață disponibilă la fondul funciar, persoana îndreptățită trebuia să fie de acord cu schimbul deoarece nu se poate atribui oriunde.

Domnul Georgescu Doru face precizarea ca nici U.A.T-ul nu trebuie sa atribuie teren.

Domnul Petrescu Daniel intervine cu mențiunea ca a stabilit în cadrul Comisiei juridice, ca nu se respectă hotărârea judecătorească potrivit căreia nicicum nu se specifica ca trebuie atribuit terenul din intravilanul municipiului, ci ar fi vorba de terenuri forestiere. În al doilea rând a citit tot raportul de judecată, a observat ca primăria nu s-a implicat în ceea ce privește contestații la executare, la executor, probabil au avut alte interese. Mai mult decât atât, susține că Comisia Locala de Fond Funciar dispune de mult teren ce poate fi atribuit.

Domnul Primar ii precizează ca ce suprafață de teren are primaria este una și ce suprafață de teren are Comisia Locala de Fond Funciar este alta, însă Comisia Locala de Fond Funciar nu deține nici-o suprafata de teren ce se poate constitui rezerva.

Domnul Petrescu Daniel precizează ca dorește sa îl lămurească și ca în temeiul Legii nr. 165/2013 au fost atribuite suprafețe de teren din izlazuri (exemplu Albina), prin urmare Comisia Locala de Fond Funciar are rezerva de teren și nu dorește sa dea.

Domnul Primar menționează ca nu este adevărat. Mentioneaza ca se afla în sala doamna Ștef Cătălina de la compartimentul Fond Funciar, care poate clarifica acest lucru.

Doamna Ștef Cătălina susține că în prezent Comisia Locala de Fond Funciar are un deficit aproximativ de 65 de ha, ce necesita atribuite în vederea finalizarii dosarelor nesolutionate, și nu au fost atribuite suprafețe de teren din izlazuri, asa cum susține domnul Petrescu Daniel.

Doamna Presedinta Stancu Alexandra-Loredana ii atrage atenția domnului Petrescu Daniel sa nu mai ridice tonul, aplicandu-i avertisment.

Domnul Marinescu Ion Mădălin intervine menționând ca în momentul acesta se discuta numai despre trecerea din domeniul public în privat, și nu despre hotărâre judecătorească.

Domnul Mitrofan Cristian susține cele precizate de colegul sau domnul Mădălin Marinescu în ceea ce privește faptul ca nu se discuta despre retrocedare la momentul acesta.

Având în vedere faptul ca s-a susținut ca primăria nu s-a implicat în acest proces, Doamna Răduțu Babeț Ana precizează ca, Comisia Locala de Fond Funciar reprezentata prin Primarul de la acea vreme a făcut tot ceea ce a putut, s-a dat o hotărâre privind propunerea de acordare a masurilor compensatorii, respinsa de Comisia județeană, după care împotriva acesteia Comisia Locala de Fond Funciar s-a adresat instanței.

La finalul discutiilor se supune la vot proiectul prezentat. Este respins. Obtine 8 voturi “Pentru” si 11 voturi “Abtinere” (Dumitrache Ștefan, Marina Ionuț Bogdănel, Bucur Ovidiu Dumitru, Nicodim Mihai, Moisescu Marius Octavian, Georgescu Doru, Mitrofan Cristian, Marinescu Mădălin, Tița Nicolae Cătalin, Petrescu Daniel, Șerban Ion).

Se trece la punctul **3. PROIECT DE HOTARARE** privind demararea procedurii de achiziționare a unui teren**.**

Domnul Petrescu Daniel precizează ca acea comisie care a procedat la punerea în posesie a terenului prevazut în proiectul prezentat a făcut parte din primărie, prin urmare este inadmisibil sa treci drum pe proprietate. Acum se doreste cumpărarea unui teren ce a fost cândva al primăriei, adică se face punerea în posesie după care se intenționează cumpărarea acestuia.

Doamna Presedinte Stancu Alexandra-Loredana îl avertizează sa nu mai facă insinuări personale.

Domnul Primar ii pune în vedere sa vina cu ceva concret ce are legătură cu proiectul de hotărâre.

Totodată domnul Petrescu Daniel dorește sa știe de ce secretarul nu a făcut parte din comisia de evaluare, conform legii.

Doamna Secretar General Isabel Janina Zarioiu întreabă despre care comisie de evaluare este vorba.

Domnul Petrescu Daniel specifica ca este vorba de Comisia de evaluare a terenul acesta, ce urmează a fi achiziționat.

Doamna Stancu Alexandra-Loredana îl avertizează ca îl va chema la ordine dacă nu încetează cu tonul ridicat, pentru a putea purta o discuție civilizată, dânsul făcând excepție.

Președintele de ședință îl cheamă la ordine.

Domnul Șerban Ion intervine și precizează ca se face o confuzie cu privire la faptul ca Secretar general U.A.T va face parte din comisia de evaluare a bunurilor publice, nu din Comisia de evaluare a bunurilor proprietate privata.

Domnul Mitrofan Cristian precizează ca se face un lucru bun, este prima data când se intenționează cumpărarea unui teren, dânsul întotdeauna a militat pentru pentru achiziționarea de terenuri necesare dezvoltării comunității locale, prin urmare susține acest proiect.

Domnul Primar spune ca le da tema, pana la sfârșitul ședinței sa se gandeasca daca doresc achiziționarea terenului din spatele fabricii de cărămidă în vederea creării acelui semi-giratoriu pentru ieșire la Borla.

Domnul Georgescu precizează ca acest lucru s-a cerut pentru dezvoltare și pentru intrarea in normalitate la târgul săptămânal, reprezentând începutul investiilor de dezvoltare a comunității locale.

Doamna Presedinte Stancu Alexandra-Loredana pune în vedere faptul ca trebuie constituita o comisie de analiza și negociere a prețului de achiziționarea a imobilului menționat la art 1 formata din 3 consilieri locali.

Presedinta de sedinta îl propune pe domnul Petrescu Daniel. Acesta refuza pe motiv ca nu va vota.

Doamna Radutu Babet Ana il propune pe domnul Marina Ionut Bogdanel.

Domnul Andrei Ionut il propune pe domnul Serban Ion.

Domnul Deaconu Marius îl propune pe domnul Moisescu Marius Octavian, insa acesta refuza.

Domnul Dumitrache Ștefan îl propune pe domnul Georgescu Doru.

Presedinta de sedinta supune la vot Comisia de analiză și negociere a prețului de achiziționare a imobilului menționat la art. 1 al proiectului de hotarare, comisei pentru care s-au facut urmatoarele propuneri: Marina Ionuț Bogdănel, Șerban Ion și Georgescu Doru. Propunerile sunt aprobate cu 19 voturi “Pentru”.

Se supune la vot proiectul de hotărâre cu propunerile aprobate. Este aprobat cu 17 voturi “Pentru” și 2 voturi “Abtinere” ( Petrescu Daniel, Tița Nicolae Cătalin).

Se trece la punctul **4. PROIECT DE HOTARARE** privind aprobarea Strategiei Integrate de Dezvoltare Urbană a Municipiului Curtea de Argeș pentru perioada 2021-2027.

Domnul Primar prezinta documentele ce insotesc proiectul, menționand ca proiectul a stat în dezbatere publică, iar fără acest proiect aceasta nu se poate demara ulterior. Asta nu înseamnă că nu pot interveni amendamente și propuneri în funcție de oportunitățile ce pot sa apara.

Domnul Marinescu precizeaza ca este o strategie bună, dar dorește sa se ia act de ceea ce este în conținutul ei cu privire la minusuri: comunicarea între primărie si cetățenii. Sa se tina cont de acest minus.

Domnul Petrescu Daniel menționează ca Strategiei de Dezvoltare este buna, însă trebuie sa se tina cont de PUG-ul și PUZ-ul orașului, având în vedere ca se dau autorizații cum se dau.

Presedinta de sedinta il roaga sa discute strict despre proiectul supus dezbaterii.

Domnul Primar precizează ca strategia nu are treaba cu PUG-ul si cu PUZ-ul. Daca in strategie vor dori sa faca ceva maine, pentru ca apare o oportunitate, foarte simplu se poate face un PUZ.

Domnul Mitrofan Cristian considera ca acesta este un plan foarte bun, pe termen lung cu pași mărunți.

Domnul Primar îi precizează ca dacă administrația locala mai duce 60 de milioane de euro, pașii merg mult mai repede, este nevoie de inițiativa, a proiectul cu centura durează minim 4 ani.

Doamna Răduțu Babeț Ana apreciază ca studiul este foarte bine realizat, toate domeniile au fost atinse și cuprinse.

La finalul discutiilor, se supune la vot proiectul de hotărâre prezentat. Este aprobat cu 19 voturi “Pentru”.

Se trece la punctul **5. PROIECT DE HOTARARE** privind unele măsuri pentru derularea procesului de bugetare participativă la nivelul municipiului Curtea de Argeș

Domnul Primar precizează ca a avut discuții, au fost propuneri formulate de catre cei de la PNL, majoritatea au fost luate în calcul.

Doamna Presedinta precizeaza ca exista un amendament depus de domnul Marina Ionuț Bogdănel și îl roagă pe acesta sa îl prezinte.

Domnul Marina Ionuț Bogdănel explica amendamentul depus ce au ca obiect câteva masuri ce ar facilita procedura de vot a cetățenilor, dar și angajații administrației publice ar putea gestiona mai usor e-mailurile primite. Considera oportuna reducerea numărului de voturi de la 500 la 100.

Domnul Primar precizează ca s-a stabilit numarul de voturi la 500, având în vedere faptul ca numarul de 100 de voturi nu este relevant.

Doamna Presedinta Stancu Alexandra-Loredana susține cele menționate de domnul Primar.

Domnul Dumitrache Ștefan apreciază ca domnul Marina Ionuț Bogdănel a făcut o eroare în sensul redactării amendamentului, având în vedere ca domnia sa a pus 10 chestiuni diferite într-un singur amendament. Subliniază ca poate ar fi fost de acord cu câteva dintre acestea, însă nu poate fi de acord cu toate.

Aceleași susțineri le are și domnul Mitrofan Cristian, apreciază totodată ca nu este neapărat nevoie sa fie 500 de voturi, fiind suficient și un sigur vot dacă este o idee genială.

Domnul Primar îl aproba și menționează ca la baza tuturor proiectelor au fost si ideile cetățenilor, având drept scop bunăstarea cetățenilor.

Domnul Marinescu considera ca proiectele pot fi îmbunătățite constant.

Se supune la vot amendamentul domnului Marina Ionuț Bogdănel. Este respins. Amendamentul a obtinut 5 voturi “Pentru” (Marina Ionuț Bogdănel, Nicodim Mihai, Bucur Ovidiu Dumitru, Petrescu Daniel, Tita Nicolae Catalin), 10 voturi “Împotriva” (Andrei Ionuț, Badea Florian, Bădescu Nicolae Răzvan, Deaconu Marius, Dumitrache Ștefan, Lica Emanoil Gheorghe, Popescu Marius Viorel, Răduțu Babeț Ana, Stancu Alexandra-Loredana, Șerban Ion) și 4 voturi “Abtinere“ (Mitrofan Cristian, Moisescu Marius Octavian, Marinescu Ion Mădălin, Georgescu Doru).

Se supune la vot proiectul asa cum a fost redactat. Este aprobat cu 19 voturi “Pentru”.

Se trece la punctul nr. **6. PROIECT DE HOTARARE** pentru aprobarea execuției bugetului local pe trimestrul II al anului 2022.

Domnul Primar prezinta documéntele ce insotesc proiectul.

Domnul Bucur menționează ca a sesizat ca la creșă și grădiniță nu s-au făcut plăti în anul acesta, a văzut un transfer de la creșă la grădiniță, întreabă dacă vor fi gata la sfârșitul anului.

Domnul Primar explica ca ceea ce observa dânsul au fost transferuri cu banii veniți de la minister, pentru partea de execuție infrastructura și toate cele. Pentru a putea deschide trebuie mobilate. In prezent s-a conectat la gaze creșa si ar trebui mai întâi creșă mobilata si ulterior grădinița. Cu privire la termenul de deschidere, domnul Primar nu poate promite un termen.

Domnul Petrescu Daniel doreste sa fie mai atenți cu lucrările care se fac la creșă și grădiniță, deoarece a observat ca se fac lucrări de mântuială.

Domnul Primar precizează ca lucrările la grădiniță nu sunt finalizate, mai mult decât atât grădiniță a fost premiata intr-un concurs.

La finalul discutiilor, se supune la vot proiectul prezentat. Este aprobat cu 19 voturi “Pentru”.

Se trece la punctul nr. **7. PROIECT DE HOTARARE** privind rectificarea bugetului local și a bugetului instituțiilor finanțate parțial din venituri proprii pe anul 2022.

Domnul Primar prezinta documéntele ce insotesc proiectul.

Domnul Moisescu Marius Octavian întreabă de ce nu apare în acest proiect solicitarea Liceului Tehnologic Constantin Dobrescu privind alocarea unor sume pentru monitorizarea audio video.

Domnul Primar explica ca nu au fost sume disponibile, se așteapta rectificarea din august, fără aceasta nu se poate face.

Domnul Petrescu Daniel întreabă dacă ajung banii pentru fiecare instituție de învățământ ce face referat.

Doamna Director economic Anca Frujinoiu precizează ca da.

La finalul discutiilor, se supune la vot proiectul prezentat. Este aprobat cu 19 voturi “Pentru”.

Se trece la punctul 8.**PROIECT DE HOTARARE** pentru completarea Anexei la H.C.L. nr. 56/2022 privind aprobarea Programului de lucrări al Serviciului Public de Gospodărie Comunală pentru anul 2022

Domnul Primar explica ca este vorba de partea de pe str. Lt Pavescu aferenta Programului de lucrări al Serviciului Public de Gospodărie Comunală.

Domnul Bucur Ovidiu Dumitru are rugămintea ca pe viitor sa fie trecuta și suprafață care urmează sa fie asfaltata și o poza din Google Maps pentru a putea fi identificata mai usor secțiunea de drum, pentru a nu lasă loc de interpretări.

Domnul Georgescu Doru spune ca orice situatie sau avarie a drumului sesizata de cetateni trebuie remediata cu prioritate, având în vedere faptul ca urmează o perioada cu multi turisti ce vor tranzita orașul. Intreaba dacă se fac marcării pentru parcări.

Domnul Primar explica ca intârzierile au fost cauzate de finalizarea licitațiilor la SPGC, iar tinand cont de informațiile pe care le deține apreciază ca în luna august se va da drumul la stația de asfalt. Marcarile de parcări se fac în fiecare săptămână.

Domnul Serban Ion intreaba daca se poate preciza ca acea bretea de nord se face de la numarul pana la mumarul.

Domnul Primar arata ca se face din strada Cuza Voda pana la intersectie la italian, unde se intra pe drumul CAP-ului.

La finalul discutiilor, se supune la vot proiectul asa cum a fost prezentat. Este aprobat cu 19 voturi “Pentru”.

Domnul Dumitrache Stefan spune ca nu mai poate ramane la sedinta si sa solicite domnul Primar acel acord de principiu pentru achiziționarea terenului din spatele fabricii de cărămidă pentru ieșirea la Borla.

Domnul Primar arata ca au spus ca sunt de acord.

Cei doi consilieri aflati on-line au spus de asemenea ca sunt de acord si au precizat ca vor iesi din sedinta.

Se trece la Diverse.

Domnul Marinescu Madalin propune alocarea unor fonduri pentru studii pentru montarea unor panouri solare în vederea eficientizarii energetice a instituțiilor publice și de învățământ,. De asemenea intreaba dacă terenul sintetic de la stadion de care a făcut vorbire în ședință anterioara se afla în administrarea UAT-ului și se poate închiria.

Domnul Primar spune ca nu va aloca niciodată bani pentru niște studii dacă nu are și certitudinea sursei de finanțare.

Cu privire la terenul de la stadion intervine doamna Conway Adriana precizând ca terenul respectiv se afla inclus în Inventarului bunurilor ce apartin domeniului public și poate fi închiriat.

Domnul Georgescu Doru apreciază ca asa trebui sa decurga o ședință de consiliu. Precizează ca în ședința anterioară a discutat de gropile din cartierul Confectii care trebuie remediate cu prioritate. Pune în vedere și faptul ca la blocul P1-P2 primaria a dat o aprobare sa se sparga zidul, dar blocul este crapat. Considera ca este nevoie de niste experti, trebuie să se facă ceva în vederea remedierii situației. În ceea ce privește piața, considera ca lucrurile se îndreaptă în direcția potrivita prin amenajarea locurilor de parcare și marcarea acestora.Totodata precizează ca se impune valorificare domeniul public prin amenajarea de parcări cu plata și marcarea platoului unde se tine târgul săptămânal în vederea valorificării parcărilor.

Domnul Primar explica ca exista un proiect în derulare cu privire la parcările cu plata ce include montarea de parcometre.

Domnul Moisescu Marius Octavian susține că s-a interesat de redeschiderea biroului de pasapoarte si pentru deschiderea celui de inmatriculari auto și se pot redeschide și la Curtea de Arges. Dorește sa știe dacă vor fi amenajate toaletele pentru bulevard având în vedere ca se apropie luna august, sarbatoarea Sf. Maria și va fi foarte aglomerat orașul. Totodată propune amenajarea unui foișor la intrarea la spital necesar in perioada de canicula.

Domnul Primar precizează ca a discutat la Prefectura în ceea ce privește redeschiderea biroului de pasapoarte si pentru deschiderea celui de inmatricularia auto și i-a fost comunicat faptul ca atunci când se vor degreva puțin posturile la Pitesti, vor avea în vedere acest lucru. A mai precizat ca toaletele sunt achiziționate deja, însă nu s-au montat dat fiind faptul că se lucrează la coloana de apa și canalizare, iar la final se vor monta.

Domnul Marina Ionuț Bogdănel întreabă dacă exista vreun acord între primărie si firma ca se ocupa cu inlocuirea pavelelor astfel încât acestia sa le foloseasca sau sa le valorifice.

Domnul Primar specifica ca a mai întrebat acest lucru și îl îndruma sa meargă la Biroul investiții sa se documenteze.

Domnul Petrescu Daniel intreaba daca de la DAS este cineva.

Domnul Primar precizeaza ca nu este, deoarece este in concediu de odihna.

Domnul Draghici Constantin solicita informații in legatura cu proiectul autostrazii. Este o comisie din care face parte si domnul Primar si care a emis o hotarare privind stabilirea despagubirilor.

Domnul Primar precizeaza ca primăria si Consiliul local nu au nicio putere în acest sens, nu au stabilit pretul despagubirilor. Il îndruma sa se adreseze instantei de judecată, pentru ca exista o perioada in care se poate adresa acesteia.

Doamna Badea Luminita arata ca domnul Georgescu Doru a spus ca ii place piata. Il intreaba daca a vazut acele tonete si daca ii plac.

Domnul Georgescu Doru ii raspunde ca ii plac.

Deoarece erau discutii generale in sala, presedinta de sedinta declara sedinta inchisa.

**Presedinte de sedinta Secretar general al municipiului**

STANCU ALEXANDRA-LOREDANA ISABEL JANINA ZARIOIU

*Curtea de Arges – 27.07.2022*